Национален акциски план за Парнетство за отворена власт

3.Унапредување на испораката на јавни услуги

3.1Јавни услуги и политики темелени на граѓанските приоритети од областа на вработувањето

Во рамки на заложбата за Партнерство за отворена власт од областа Унапредување на испораката на јавни услуги поконкретно Јавни услуги и политики темелени на граѓанските приоритети од областа на вработувањето заклучно со 08.03.2022 година беа одржани шест средби на координативното тело. Секоја од средбите беше организирана и спроведена согласно динамиката на проектните активности и секоја средба претходеше на проектните активности и фази, а со цел подобра координација, планирање и спроведување на активностите. Дооплнително, покрај средбите, членовите на координативното тело имаа континуирана меѓусебна е-маил и телефонска комуникација.

Средбите на координативното тело беа спроведени со следната динамика:

- На 20.08.2021 година се одржа воведен состанок на кој беа презентирани и дискутирани предвидените активности со проектот и временската рамка за нивно спроведување. На состанокот учествуваа четири претставници, по еден од секоја од партнерска организација (Станица ПЕТ, Романо Чачипе, Мајка и Женски Форум), како и Бојана Стевческа од АВРСМ и Дарко Антиќ од ЕСЕ.

- На 21.09.2021 година одржан е вториот состанок на координативното тело на кој присуствуваа 07 лица од АВРСМ, еден претставник од МТСП, претставник на ЕСЕ и претставник на една локална партнерска организација. На состанокот беше дискутирано за предлог содржината на меморандумот за соработка подготвен од ЕСЕ, и беше направен план за спроведување на проектните активности.

- На 04 ноември 2021 година одржан е третиот  состанок на координативното тело на кој присуствуваа девет лица од АВРСМ, едно лице од ЕСЕ и едно лице од МТСП. На состанокот беше дискутирано за интегрирањето и формата за прибирање на мислења од граѓани, и за формата и содржината на делот за транспарентност и отчетност во спроведувањето на оперативниот план на АВРСМ. На состанокот координативното тело дискутираше за начинот за спроведување на графичкото решение односно платформа за транспареност при реализација на Оперативниот план која ќе биде објавена на веб страната на АВРСМ.

- По одржаниот состанок помеѓу АВРСМ и изведувачот на графичкото решение на 02 декември 2021 година, се одржа четвртиот состанок на кој присуствуваа повеќе од 10 лица од АВРСМ, ЕСЕ и изведувачот на графичкото решение, а на кој беше презентирана првата верзија/визуелизација и техничко решение за објавувањето на податоци за реализација на оперативниот план за вработување за 2021 година. На состанокот сите вклучени даваа свои предлози за промени и дополнувања со цел унапредување на квалитетот на финалниот производ .

- На 03 декември 2021 година се организираше петтиот по ред состанок (05 лица) на кој беше договорено дека на почетната страница на АВРСМ ќе се постави посебен банер за влез во делот каде ќе се објавуваат податоците за Оперативните планови за вработување, кој во моменот ќе биде насловен како “Оперативен план за активни програми и мерки за вработување и услуги на пазарот на трудот за 2021 година”. На почетниот банер визуелно ќе се објавипланиран опфат на лица/реализиран опфат на лица/ процент на реализиран опфат на лица; како и вкупно средства за реализација/ искористени средства/процент на искористени средства.  Почетниот банер ќе води кон станица каде визуелно ќе се прикажуваат информации за секоја од активните мерки за вработување содржејќи ги следните податоци: планиран опфат на лица; број на апликации; реализиран опфат на лица; графички приказ – планирани средства за исплата и реализирани средства за исплата; опфатени млади до 29 години, жени, и лица од ромската етничка заедница. Секој приказ на засебните активни мерки ќе содржи линк за Распределба по региони, односно мапа на МКД и детали за реализација на мерката односно опфат по број на лица, процент на опфат и реализирани средства по регион. Во полето информации за мерката ќе има краток опис на мерката. Во полето Детали ќе се објавува списокот со резулати по исплата на мерката кој ќе се врзе со базата на АВРСМ и ќе содржи - Центар за вработување /Име Презиме /Износ на средства кои се исплатени ако е правно лице ќе стои името на фирмата.

На 03 март 2022 година беше оддржан шестиот состанок на координативното тело на кој присуствуваа седум претставници на АВРСМ , еден претставник на МТСП и еден претставник на ЕСЕ.

На почеток на состанокот беше оддржана кратка презентација од страна на претставникот на здружението ЕСЕ Дарко Антиќ на која беа презентирани наодите од истражувањето спроведено помеѓу 988 невработени граѓани регистирани во евиденцијата на АВРСМ од Прилеп,Тетово, Куманово и Шуто Оризари, за тоа колку се задоволни од услугите на АВРСМ. Истражувањето беше спроведено од страна на здружението ЕСЕ и четири локални граѓански организации.

Тој информираше дека половина од испитаниците се Роми, четвртина Албанци и четвртина Македонци, додека повеќе од поливина се со завршено освновно или средно образование, половина мажи – половина жени, а 69 проценти се со месечен приход до 20 000 денари.

Антиќ потенцираше дека во истражувањето било подготовено врз основа на индикаторите Indicators for citizens centric public service delivery на Светската Банка и Европската Комисија, а биле испитувани следните аспекти:

1. Пристап, искуство и задоволство од услугите

2. Корупција

3. Функционалност и задоволство од механизми за жалба

4. Општи преопраки и согледувања

5. Препораки за унапредување

Генералниот заклучок oд состанокот беше дека истражувањето направено од страна на здружението ЕСЕ и партнерските невладини организации претставува сериозен показател за тоа како секој еден корисник вклучен во истражувањето ја перцепира работата на АВРСМ. Самите препораки содржани во заклучоците на истражувањето се значаен показател за тоа во која насока треба да се унапредува работата на институцијата.

Истражувањето ќе се земе во предвид како една почетна база за остварување на двонасочна комуникација помеѓу институцијата и корисниците на нејзините услуги.

Во заклучок по презентацијата беше побарано од претставникот на ЕСЕ да достави дополнително објаснување за таргет групата врз која е извршено истражувањето, за да биде појасно дека се работи за ранлива категорија на граѓани која потешко се вклучува на пазарот на трудот.

Откако ќе се достави дополнителното објаснување во коориднација со Кабинетот беше договорено истражувањето да се достави до сите вработени на кои може да им користи, а особено до раководителите на Центрите Скопје, Прилеп, Тетово и Куманово, како и интерно да се организира превземање на чекори во однос на упаредување на работата на институцијата согласно препораките од корисниците на услугите и можностите на институцијата.

Во вториот дел на состанокот беше презентирана електоронската платформа за транспарентост во реализацијата на Оперативниот план од страна на претставникот на Секторот за информатика во АВРСМ.

Од страна на претставникот на здружението ЕСЕ беше констатирано дека во сегашната верзија недостасуваат исплатени стредства по региони и исплатени средства по Центар за врботување и по лице и фирма и дополнително побара податоците да бидат достапни во ексел формат.

Актиќ побара доколку нешто од она што било договорено не оди во финална верзија АВРСМ да достави писмено образложение, а за организација на промоција на платформата ќе се разговара по добиеното образложение и официјална одлука во однос на сорджината на платформата.

По координација со стручните служби и раководството на АВСМ ќе биде доставен официјален одговор во однос на барањето на претставникот на ЕСЕ.